CELEX: 
Language: bg
Date: 2020-10-19 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на приложения IВ, III, IIIА, IV, V, VII и VIII към Регламент (ЕО) № 1013/2006 на Европейския парламент и на Съвета относно превози на отпадъци

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Съюзът и неговите държави членки са страни по Базелската конвенция за контрол на трансграничното движение на опасни отпадъци и тяхното обезвреждане („Базелската конвенция“)
                  1
               , приета на 22 март 1989 г. и влязла в сила през 1992 г. Понастоящем от конвенцията са обвързани 187 страни. 
            
            
               На четиринадесетото си заседание на 10 май 2019 г. Конференцията на страните по Базелската конвенция реши да включи някои пластмасови отпадъци в рамките на механизмите за контрол на конвенцията. Тези видове отпадъци са включени в приложения II и VIII към конвенцията. Единствените видове пластмасови отпадъци, изключени от тези задължения, са онези, които са предназначени за рециклиране и които поради своя състав са лесни за рециклиране. Тези отпадъци са включени в приложение IX към конвенцията. Тези промени ще подобрят контрола върху трансграничните превози на пластмасови отпадъци, като по този начин ще насърчат екологосъобразното им управление и ще допринесат за ограничаване на незаконното трансгранично движение на отпадъци. 
            
            
               Тези промени ще влязат в сила на 1 януари 2021 г.
            
            
               Решението на ОИСР относно трансграничното движение на отпадъци, предназначени за операции по оползотворяване, има правно обвързващ характер. Чрез писмена процедура на [7 септември 2020 г.] комитетът по политиката за околната среда към ОИСР прие изменения в допълнение 4 към Решението на ОИСР във връзка с опасните пластмасови отпадъци и пояснения в допълнения 3 и 4 към Решението на ОИСР. Тези промени ще влязат в сила на 1 януари 2021 г.
            
            
               Освен това след последните три конференции на страните бяха разработени или актуализирани поредица от документи с насоки и указания в обхвата на конвенцията. 
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Настоящият делегиран регламент е разработен с цел изпълнение на гореупоменатите промени, направени в приложенията към Базелската конвенция, и се придържа към текста на решението в тази област, прието от Конференцията на страните по Базелската конвенция на нейното четиринадесетото заседание. Настоящият делегиран регламент е разработен също така с цел да бъдат осъществени промените в допълненията към решението на ОИСР, по които е постигнато съгласие. По този въпрос бяха проведени значителни консултации с държавите членки и заинтересованите страни във връзка с определянето на позицията на ЕС и неговите държави членки на Конференцията на страните по Базелската конвенция и за периода след това, както и във връзка с определянето на позицията на ЕС и неговите държави членки на равнището на ОИСР.
            
            
               Изпълнението на съответните промени в Базелската конвенция и решението на ОИСР посредством настоящия делегиран акт беше допълнително обсъдено с държавите членки на заседанията на работната група „Международни аспекти на околната среда“ на Съвета, която се занимава с Базелската конвенция. Заинтересованите страни също бяха информирани през целия този процес. По-специално през май 2020 г. Европейската комисия проведе неофициални консултации по въпроса със заинтересованите страни.
            
            
               Проектът на делегиран акт беше публикуван също така на интернет страницата на Комисията, с цел да се съберат отзиви от обществеността, в продължение на 4 седмици между 24 юни и 22 юли 2020 г. 
            
            
               Комисията взе предвид мненията, получени по време на тези консултации, и измени проекта на делегирания акт по редица въпроси. 
            
            
               На [датата ще бъде добавена] Комисията проведе консултации с експертната група по отпадъците относно проекта на делегиран акт. Във връзка с това проектът на делегиран акт беше предаден също на Европейския парламент и на Съвета. 
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               В съответствие с член 58 от Регламент (ЕО) № 1013/2006 относно превози на отпадъци на Комисията се предоставя правомощието да приема делегирани актове, за да изменя приложенията към регламента, с цел да се вземат предвид промените и да се отразят решенията, договорени съгласно Базелската конвенция, както и да се вземат предвид промените, договорени съгласно решението на ОИСР. 
            
            
               С настоящия делегиран акт се предвиждат промени в приложения III, IIIA, IV, V и VIII към регламента за превозите на отпадъци, като се взема предвид Решение (ЕС) 2019/638 на Съвета от 15 април 2019 г., една от чиито цели, наред с другото, беше да се запазят съществуващите понастоящем проверки за превоз на неопасни пластмасови отпадъци в Съюза, за да допринесе за кръговата икономика.
            
            
               Предназначението на тези промени е:
            
            
               ·включване на новата позиция за опасни пластмасови отпадъци (A3210), договорена съгласно Базелската конвенция, в регламента за превозите на отпадъци (приложение V), както и включване на новата позиция за опасни пластмасови отпадъци (AC300), договорена съгласно решението на ОИСР, в приложение IV към регламента за превозите на отпадъци,
            
            
               ·включване на новите позиции за неопасни пластмасови отпадъци (В3011 и Y48), договорени по Базелската конвенция, в регламента за превозите на отпадъци (приложение V), доколкото се отнася до износа от и вноса в Съюза за/от трети държави,
            
         
         
            
               ·включване на нови позиции за неопасни пластмасови отпадъци в регламента за превозите на отпадъци (приложения III и IV) за превозите в рамките на Съюза, при които се вземат предвид някои промени, договорени по Базелската конвенция (особено промените, свързани с терминологията, използвана за описание на въпросните отпадъци), като същевременно се запазва текущият контрол за такива превози в рамките на Съюза, 
            
            
               ·коригиране на текста в приложение IIIA към регламента за превози на отпадъци, отнасящ се до смесите от пластмасови отпадъци, за да се вземат предвид гореупоменатите промени,
            
            
               ·добавяне в приложение VII на възможността за позоваване на новата позиция за пластмасови отпадъци в „зеления“ списък, когато те се транспортират между държавите членки,
            
            
               ·актуализиране на списъка в приложение VIII на техническите документи, съдържащи насоки и указания, с новите документи с насоки и указания за екологосъобразното управление на отпадъците, приети през последните години от Конференцията на страните по Базелската конвенция.
            
            
               В съответствие с принципа на пропорционалност, мярката не надхвърля необходимото за постигане на своята цел.
            
            
               Предложението няма отражение върху бюджета на ЕС.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 19.10.2020 година
            
            
               за изменение на приложения IВ, III, IIIА, IV, V, VII и VIII към Регламент (ЕО) № 1013/2006 на Европейския парламент и на Съвета относно превози на отпадъци
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               Като взе предвид Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци
                  2
               , и по-специално член 58, параграф 1, букви а) и в) от него,
            
            
               като има предвид, че:
            
            
               (1)На четиринадесетото си заседание през май 2019 г. Конференцията на страните по Базелската конвенция прие Решение BC-14/12 за включване на нова позиция за опасни пластмасови отпадъци (позиция A3210) в приложение VIII и две нови позиции за неопасни пластмасови отпадъци в приложение II (позиция Y48) и приложение IX (позиция B3011) към Базелската конвенция. Тези промени ще влязат в сила на 1 януари 2021 г.
            
            
               (2)Целесъобразно е Съюзът, който е страна по Базелската конвенция, да измени съответните приложения към Регламент (ЕО) № 1013/2006, за да се вземат предвид промените, свързани с позициите за пластмасови отпадъци в приложенията към Базелската конвенция. 
            
            
               (3)На [7 септември 2020 г.] комитетът по политиката за околната среда към ОИСР прие изменения в допълнение 4 към Решението на ОИСР
                  3
               , свързани с опасните пластмасови отпадъци, и пояснения в допълнения 3 и 4 към Решението на ОИСР. Тези промени ще влязат в сила на 1 януари 2021 г. Целесъобразно е Съюзът да измени съответните приложения към Регламент (ЕО) № 1013/2006, за да се вземат предвид тези промени.
            
            
               (4)В настоящият регламент е взет предвид фактът, че в рамките на ОИСР не е постигнато споразумение за включване на промените в приложенията към Базелската конвенция по отношение на неопасните пластмасови отпадъци (позиции B3011 и Y48) в допълненията към решението на ОИСР.
            
            
               (5)По отношение на износа на пластмасови отпадъци от Съюза за трети държави и вноса на пластмасови отпадъци в Съюза от трети държави, приложения III, IV и V към Регламент (ЕО) № 1013/2006 следва да бъдат изменени, за да се отчетат промените в приложения II, VIII и IX към Базелската конвенция, както и промените в допълнение 4 към решението на ОИСР. В резултат на това от 1 януари 2021 г. износът от Съюза и вносът в Съюза на пластмасови отпадъци по позиции AC300 и Y48 за и от трети държави, за които се прилага решението на ОИСР
                  4
               , ще бъде обект на процедурата на предварителна писмена нотификация и съгласие. В съответствие с член 36, параграф 1, букви а) и б) и приложение V към Регламент (ЕО) № 1013/2006 износът на пластмасови отпадъци по позиции A3210 и Y48 ще бъде забранен за трети държави, за които не се прилага решението на ОИСР. 
            
            
               (6)С оглед на факта, че Съюзът е представил пред секретариата на Базелската конвенция съгласно член 11 от конвенцията нотификация, която обхваща превоза на отпадъци в рамките на Съюза, няма изискване Съюзът да въведе в правото на Съюза промените в приложенията към Базелската конвенция, свързани с неопасни пластмасови отпадъци (позиции В3011 и Y48), за превозите между държавите членки. Въпреки това, за да се осигури правна яснота, в приложения III, IIIA и IV към Регламент (ЕО) № 1013/2006 следва да бъдат включени нови позиции за превозите на неопасни пластмасови отпадъци в рамките на Съюза, в които се взема предвид терминологията, използвана в новите позиции В3011 и Y48 в Базелската конвенция, и чрез които текущият контрол върху такива превози в рамките на Съюза до голяма степен се запазва.
            
         
         
            
               (7)На последните заседания на Конференцията на страните по Базелската конвенция бяха приети редица технически документи с насоки и указания относно екологосъобразното управление на различните потоци отпадъци. Тези документи с насоки и указания предоставят полезни указания и поради това следва да бъдат добавени в приложение VIII към Регламент (ЕО) № 1013/2006.
            
            
               (8)Поради това Регламент (ЕО) № 1013/2006 следва да бъде съответно изменен.
            
            
               (9)Тъй като промените в приложенията към Базелската конвенция и допълненията към решението на ОИСР ще влязат в сила на 1 януари 2021 г., измененията на Регламент (ЕО) № 1013/2006, свързани с тези промени, следва да влязат в сила също на 1 януари 2021 г. 
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Регламент (ЕС) № 1013/2006 се изменя, както следва:
            
            
               1)
                     Приложения IB, III, IIIA, IV, V и VII се изменят в съответствие с приложение I към настоящия регламент;
            
            
               2)
                     Приложение VIII се заменя с текста в приложение II към настоящия регламент.
            
            
               Член 2 
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Член 1, параграф 1 се прилага от 1 януари 2021 г. 
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 19.10.2020 година.
            
            
               
                     За Комисията
               
               
                     Председател
                     Ursula VON DER LEYEN
               
               
            
         
         
            
                  
                     (1)
                  
                        Решение 93/98/ЕИО на Съвета за сключване, от името на Общността, на Базелската конвенция от 22 март 1989 г. за контрол на трансграничното движение на опасни отпадъци и тяхното обезвреждане (ОВ L 39, 16.2.1993 г., стр. 1).
               
               
                  
                     (2)
                  
                        ОВ L 190, 12.7.2006 г., стр. 1
               
               
                  
                     (3)
                  
                        Решение C(2001)107/Final на Съвета на ОИСР относно преразглеждането на Решение C(92)39/Final относно контрола на трансграничното движение на отпадъци, предназначени за операции по оползотворяване.
               
               
                  
                     (4)
                  
                        Решение C(2001)107/Final на Съвета на ОИСР относно преразглеждането на Решение C(92)39/Final относно контрола на трансграничното движение на отпадъци, предназначени за операции по оползотворяване.
               
            
      
    ---documentbreak--- 
      
         
         
            
               ПРИЛОЖЕНИЕ 1
            
            
               Приложения  IВ, III, IIIА, IV, V и VII към Регламент (ЕО) № 1013/2006 се изменят, както следва:
            
            
               (1)в приложение IВ, точка 25, буква д) втората алинея се заменя със следното: 
            
            
               Тези кодове могат да бъдат включени в приложения IIIA, IIIБ, IV (EU48) или IVA към настоящия регламент. В този случай номерът на приложението следва да бъде посочен пред кодовете. По отношение на приложение IIIA, съответният(те) код(ове), както е/са указан(и) в приложение IIIА, следва да се използва(т), където е уместно в последователност един след друг. Някои позиции съгласно Базелската конвенция, като B1100 и B3020, са ограничени само до специфични потоци от отпадъци, както е указано в приложение IIIA.
            
            
               (2)Приложение III се изменя, както следва:
            
            
               а)заглавието се заменя със следното: 
            
            
               „СПИСЪК НА ОТПАДЪЦИТЕ, ПРЕДМЕТ НА ОБЩИТЕ ИНФОРМАЦИОННИ ИЗИСКВАНИЯ, ОПРЕДЕЛЕНИ В ЧЛЕН 18 („ЗЕЛЕН“ СПИСЪК НА ОТПАДЪЦИТЕ)“; 
            
            
               б)в част I буква а) се заменя със следното:
            
            
               „а) всяко позоваване в приложение IX на Базелската конвенция на списък А се счита за позоваване на приложение IV към настоящия регламент;“;
            
            
               в)в част I буква ж) се заменя със следното: 
            
            
               „ж) за отпадъците, превозвани в рамките на Съюза, позиция B3011 от Базелската конвенция не се прилага, като вместо нея се прилага следната позиция: 
            
            
               EU3011
                     Пластмасови отпадъци (да се отбележат съответната позиция AC300 в част II от приложение IV и съответната позиция EU48 в част I от приложение IV)
            
            
               Пластмасовите отпадъци, изброени по-долу, при условие че са почти свободни от замърсявания и други видове отпадъци*: 
            
            
               –Пластмасови отпадъци, почти изцяло** състоящи се от един нехалогениран полимер, включително, но не само, следните полимери:
            
            
               –Полиетилен (PE)
            
            
               –Полипропилен (PP)
            
            
               –Полистирен (PS)
            
            
               –Акрилонитрилен бутадиенов стирен (ABS) 
            
            
               –Полиетилен терефталат (PET)
            
         
         
            
               –Поликарбонати (PC)
            
            
               –Полиетери
            
            
               –Пластмасови отпадъци, почти изцяло** състоящи се от една втвърдена смола или продукт на кондензация, включително, но не само, следните смоли:
            
            
               –Смоли на карбамиден формалдехид
            
            
               –Смоли на фенолов формалдехид
            
            
               –Смоли на меламинов формалдехид
            
            
               –Епоксидни смоли
            
            
               –Алкидни смоли
            
            
               –Пластмасови отпадъци, почти изцяло** състоящи се от един от следните флуорирани полимери***:
            
            
               –Перфлуороетилен/пропилен (FEP)
            
            
               –Перфлуороалкокси алкани:
            
            
               –Тетрафлуороетилен/перфлуороалкил винилов етер (PFA)
            
            
               –Тетрафлуороетилен/перфлуорометил винилов етер (MFA)
            
            
               –Поливинилфлуорид (PVF)
            
            
               –Поливинилиденфлуорид (PVDF)
            
            
               –Политетрафлуороетилен (PTFE)
            
            
               –Поливинилхлорид (PVC).
            
            
                  
                     
                     
                     
                     
                     
                     
                     
                     
            
            
               * За изясняване на израза „почти свободни от замърсяване и други видове отпадъци“ може да се използват международни и национални спецификации.
            
            
               ** За изясняване на израза „почти изцяло“ може да се използват международни и националните спецификации.
            
         
         
            
               *** Не са включени пост-потребителски отпадъци“;
            
            
            
               г)в част II се заличава следният текст:
            
            
                
                     „Твърди отпадъци от пластмаса
            
            
               GH013
                     391530 ех 390410—40
                     Полимери на винилхлорида“;
            
            
               (3)Приложение IIIА се изменя, както следва:
            
            
               а)в точка 3 се заличават букви г), д) и е);
            
            
               б)добавя се следната точка 4:
            
            
                „4. Следните смеси от отпадъци, класифицирани в отделни тирета или подтирета на една позиция, са включени в настоящото приложение само за целите на превози в рамките на Съюза:
            
            
               а) смеси от отпадъци, класифицирани в позиция EU3011 и включени в тирето, свързано с нехалогенираните полимери;
            
            
               б) смеси от отпадъци, класифицирани в позиция EU3011 и включени в тирето, свързано с втвърдените смоли или продуктите на кондензация;
            
            
               в) смеси от отпадъци, класифицирани в позиция EU3011 и включени в „Перфлуороалкокси алкани“
            
            
               (4)Приложение IV се изменя, както следва:
            
            
               а)заглавието се заменя със следното: 
            
            
               СПИСЪК НА ОТПАДЪЦИТЕ, ПРЕДМЕТ НА ПРОЦЕДУРАТА НА ПРЕДВАРИТЕЛНА ПИСМЕНА НОТИФИКАЦИЯ И СЪГЛАСИЕ („ЖЪЛТ“ СПИСЪК НА ОТПАДЪЦИТЕ) 
            
            
               б)Част I се изменя, както следва: 
            
            
               i)
                     първата и втората алинея се заменят със следното: 
            
            
               Следните отпадъци ще бъдат предмет на процедурата на предварителна писмена нотификация и съгласие:
            
            
               Отпадъци, изброени в приложения II и VIII към Базелската конвенция*.
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
            
         
         
            
               * Приложение VIII към Базелската конвенция е включено в настоящия регламент в приложение V, част 1, списък A. Приложение II към Базелската конвенция е включено в настоящия регламент в приложение V, част 3, списък A.“;
            
            
                  
                     ii)
                     буква а) се заменя със следното:
            
            
               „а) всяко позоваване в приложение VIII на Базелската конвенция на списък Б се счита за позоваване на приложение III към настоящия регламент;“;
            
            
               iii)
                     добавят се следните букви д) и е):
            
            
               „д) позиция A3210 от Базелската конвенция не се прилага, като вместо нея се прилага позиция AC300 от част II.
            
            
               е) за отпадъците, превозвани в рамките на Съюза, позиция Y48 от Базелската конвенция не се прилага, като вместо нея се прилага следната позиция: 
            
            
               EU48:
                     Пластмасови отпадъци, които не са обхванати от позиция AC300 в част ІІ или от позиция EU3011 в част І от приложение ІІІ, както и смеси от пластмасови отпадъци, които не са обхванати от точка 4 от приложение IIIA.“;
            
            
               в)
                     в част II след позиция AC270 се добавя следната позиция:
            
            
               „AC300
                     Пластмасови отпадъци, включително смеси от такива отпадъци, съдържащи или замърсени със съставки от приложение I до такава степен, че проявяват характеристика по приложение III (да се отбележат свързаната позиция EU3011 в част І от приложение ІІІ и свързаната позиция EU48 в част І)“;
            
            
               (5)Приложение V се изменя, както следва:
            
            
               а)
                     част 1 се изменя, както следва:
            
            
               i)
                     в списък А, раздел A3 се добавя следната позиция:
            
            
               „A3210 
                     Пластмасови отпадъци, включително смеси от такива отпадъци, съдържащи или замърсени със съставки от приложение I, до такава степен, че проявяват характеристика по приложение III (да се отбележат свързаните позиции — позиция B3011 в списък Б от същата част и позиция Y48 в списък А от част 3);
            
            
               ii) 
                     в списък Б, раздел B3 се изменя, както следва:
            
            
               –позиция B3010 се заличава; 
            
            
               –преди позиция B3020 се добавя следната позиция: 
            
            
               „B3011 
                     Пластмасови отпадъци (да се отбележат свързаните позиции — позиция A3210 в списък А от същата част и позиция Y48 в списък А от част 3)
            
            
               –Изброените по-долу пластмасови отпадъци, при условие че са предназначени за рециклиране* по екологосъобразен начин и почти са свободни от замърсяване и други видове отпадъци**:
            
            
               –Пластмасови отпадъци почти изцяло*** състоящи се от един нехалогениран полимер, включително, но не само, следните полимери: 
            
            
               –Полиетилен (PE)
            
         
         
            
               –Полипропилен (PP)
            
            
               –Полистирен (PS)
            
            
               –Акрилонитрилен бутадиенов стирен (ABS) 
            
            
               –Полиетилен терефталат (PET)
            
            
               –Поликарбонати (PC)
            
            
               –Полиетери
            
            
               –Пластмасови отпадъци почти изцяло*** състоящи се от една втвърдена смола или продукт на кондензация, включително, но не само, следните смоли:
            
            
               –Смоли на карбамиден формалдехид
            
            
               –Смоли на фенолов формалдехид
            
            
               –Смоли на меламинов формалдехид
            
            
               –Епоксидни смоли
            
            
               –Алкидни смоли
            
            
               –Пластмасови отпадъци почти изцяло*** състоящи се от един от следните флуорирани полимери****:
            
            
               –Перфлуороетилен/пропилен (FEP)
            
            
               –Перфлуороалкокси алкани:
            
            
               –Тетрафлуороетилен/перфлуороалкил винилов етер (PFA)
            
            
               –Тетрафлуороетилен/перфлуорометил винилов етер (MFA)
            
            
               –Поливинилфлуорид (PVF)
            
            
               –Поливинилиденфлуорид (PVDF)
            
            
               –Смеси от пластмасови отпадъци, състоящи се от полиетилен (PE), полипропилен (PP) и/или полиетилен терефталат (PET), при условие че са предназначени за разделно рециклиране***** за всеки материал и по екологосъобразен начин, и почти са свободни от замърсяване и други видове отпадъци**. 
            
         
         
            
                  
                     
                     
                     
                     
            
            
               * Рециклиране/възстановяване на органични вещества, които не са използвани като разтворители (R3 в приложение IV, раздел Б) или, ако е необходимо, временно складиране, ограничено до един случай, при условие че е последвано от операция R3 и е удостоверено с договорна или съответната официална документация.
            
            
               ** По отношение на израза „почти са свободни от замърсяване и други видове отпадъци“ международните и националните спецификации могат да съдържат референтни данни.
            
            
               *** По отношение на израза „почти изцяло“ международните и националните спецификации могат съдържат референтни данни.
            
            
               **** Пост-потребителските отпадъци са изключени.
            
            
               ***** Рециклиране/възстановяване на органични вещества, които не са използвани като разтворители (R3 в приложение IV, раздел Б) с предхождащо сортиране и ако е необходимо, временно складиране, ограничено до един случай, при условие че е последвано от операция R3 и е удостоверено с договорна или съответната официална документация.
            
            
               б)
                     в част 3 списък А се заменя със следното: 
            
            
               „Списък A (приложение II към Базелската конвенция)
            
            
               Y46
                     Отпадъци, събрани от домакинствата*
            
            
               Y47
                     Остатъчни продукти от изгарянето на битови отпадъци
                     
            
            
               Y48
                     Пластмасови отпадъци, включително смеси от такива отпадъци, с изключение на следното:
            
            
               –Пластмасови отпадъци, които са опасни отпадъци (вж. позиция A3210 в част 1 на списък А от приложение V) 
            
            
               –Изброените по-долу пластмасови отпадъци, при условие че са предназначени за рециклиране** по екологосъобразен начин и почти са свободни от замърсяване и други видове отпадъци***: 
            
            
               –Пластмасови отпадъци, почти изцяло**** състоящи се от един нехалогениран полимер, включително, но не само, следните полимери: 
            
            
               –Полиетилен (PE)
            
            
               –Полипропилен (PP)
            
            
               –Полистирен (PS)
            
            
               –Акрилонитрилен бутадиенов стирен (ABS) 
            
            
               –Полиетилен терефталат (PET)
            
            
               –Поликарбонати (PC)
            
         
         
            
               –Полиетери
            
            
               –Пластмасови отпадъци, почти изцяло**** състоящи се от една втвърдена смола или продукт на кондензация, включително, но не само, следните смоли:
            
            
               –Смоли на карбамиден формалдехид
            
            
               –Смоли на фенолов формалдехид
            
            
               –Смоли на меламинов формалдехид
            
            
               –Епоксидни смоли
            
            
               –Алкидни смоли
            
            
               –Пластмасови отпадъци, почти изцяло**** състоящи се от един от следните флуорирани полимери*****:
            
            
               –Перфлуороетилен/пропилен (FEP)
            
            
               –Перфлуороалкокси алкани:
            
            
               –Тетрафлуороетилен/перфлуороалкил винилов етер (PFA)
            
            
               –Тетрафлуороетилен/перфлуорометил винилов етер (MFA)
            
            
               –Поливинилфлуорид (PVF)
            
            
               –Поливинилиденфлуорид (PVDF)
            
            
               –Смеси от пластмасови отпадъци, състоящи се от полиетилен (PE), полипропилен (PP) и/или полиетилен терефталат (PET), при условие че са предназначени за разделно рециклиране****** за всеки материал и по екологосъобразен начин, и почти са свободни от замърсяване и други видове отпадъци***. 
            
            
                  
                     
                     
                     
                     
            
            
            
               * Освен ако са класифицирани по подходящ начин в една позиция в приложение III.
            
            
               ** Рециклиране/възстановяване на органични вещества, които не са използвани като разтворители (R3 в приложение IV, раздел Б) или, ако е необходимо, временно складиране, ограничено до един случай, при условие че е последвано от операция R3 и е удостоверено с договорна или съответната официална документация.
            
            
               *** По отношение на израза „почти са свободни от замърсяване и други видове отпадъци“ международните и националните спецификации могат да съдържат референтни данни.
            
         
         
            
               **** По отношение на израза „почти изцяло“ международните и националните спецификации могат да съдържат референтни данни.
            
            
               ***** Пост-потребителските отпадъци са изключени.
            
            
               ****** Рециклиране/възстановяване на органични вещества, които не са използвани като разтворители (R3 в приложение IV, раздел Б) с предхождащо сортиране и ако е необходимо, временно складиране, ограничено до един случай, при условие че е последвано от операция R3 и е удостоверено с договорна или съответната официална документация.
            
            
            
               в)
                     в част 3, заглавието на списък Б се заменя със следното: 
            
            
               „Списък Б (Отпадъци от допълнение 4, част II на решението на ОИСР)*
            
            
                  
                     
                     
                     
                     
                     
                     
                     
            
            
               *Отпадъците с кодове AB130, AC250, AC260 и AC270 са заличени, тъй като в съответствие с процедурата, предвидена в член 18 от Директива 2006/12/ЕО на Европейския парламент и на Съвета от 5 април 2006 г. относно отпадъците (ОВ L 114, 27.4.2006 г., стр. 9, отменена от Директива 2008/98/ЕО), са счетени за неопасни и следователно не подлежат на забраната за износ съгласно член 36 от настоящия регламент. Отпадъкът с код AC300 е заличен, тъй като въпросният отпадък е включен в позиция А3210 в списък А от част 1.“
            
            
               (6)Приложение VII се изменя, както следва:
            
            
            
               В поле 10 се добавя следното:
            
            
               „vii) друго (моля, уточнете):“
            
            
               ПРИЛОЖЕНИЕ 2
            
            
               „ПРИЛОЖЕНИЕ VIII
            
            
               НАСОКИ ЗА ЕКОЛОГОСЪОБРАЗНО УПРАВЛЕНИЕ (ЧЛЕН 49)
            
            
               I.
                     Документи с насоки и указания, приети по Базелската конвенция: 
            
            
               1. Технически насоки за екологосъобразното управление на биомедицински отпадъци и отпадъци от здравеопазването (Y1; Y3)
                  1
                
            
            
               2. Технически насоки за екологосъобразното управление на отпадъци от оловно-киселинни акумулатори1
            
            
               3. Технически насоки за екологосъобразното управление на пълното и частичното демонтиране на кораби1
            
            
               4. Технически насоки за екологосъобразното рециклиране/възстановяване на метали и метални съединения (R4)
                  2
                
            
         
         
            
               5. Общи технически насоки за екологосъобразното управление на отпадъци, състоящи се, съдържащи или замърсени с устойчиви органични замърсители
                  3
               
            
            
               6. Технически насоки за екологосъобразното управление на отпадъци, състоящи се, съдържащи или замърсени с 1,1,1 трихлоро 2,2 бис (4-хлорофенил) етан (ДДТ)
                  4
               
            
            
               7. Технически насоки за екологосъобразното управление на отпадъци, състоящи се, съдържащи или замърсени с хексабромоциклододекан (HBCD)
                  5
               
            
            
               8.  Технически насоки за екологосъобразното управление на отпадъци, състоящи се, съдържащи или замърсени с перфлуорооктансулфонова киселина (PFOS), нейните соли и перфлуорооктансулфонилфлуорид (PFOSF)5
            
            
               9.  Технически насоки за екологосъобразното управление на отпадъци, състоящи се, съдържащи или замърсени с пентахлорофенол и неговите соли и естери (PCP)
                  6
                
            
            
               10. Технически насоки за екологосъобразното управление на отпадъци, състоящи се, съдържащи или замърсени с пестицидите алдрин, алфа-хексахлорциклохексан, бета-хексахлорциклохексан, хлордан, хлордекон, диелдрин, ендрин, хептахлор, хексахлоробензен, хексахлорбутадиен, линдан, мирекс, пентахлоробензен, пентахлорофенол и неговите соли, перфлуорооктансулфонова киселина, технически ендосулфан и свързаните изомери или токсафен, или с хексахлоробензен като промишлен химикал (УОЗ пестициди)6
            
            
               11. Технически насоки за екологосъобразното управление на отпадъци, състоящи се, съдържащи или замърсени с полихлорирани бифенили, полихлорирани терфенили, полихлорирани нафталени или полибромирани бифенили, включително хексабромобифенил (PCB, PCT, PCN или PBB, включително HBB)6
            
            
               12. Технически насоки за екологосъобразно управление на отпадъци, състоящи се, съдържащи или замърсени с хексабромодифенилов етер и хептабромодифенилов етер или тетрабромодифенилов етер и пентабромодифенилов етер, или декабромодифенилов етер (POP-BDE)3
            
            
               13. Технически насоки за екологосъобразно управление на отпадъци, състоящи се или замърсени с неволно произведени полихлорирани дибензо-р-диоксини, полихлорирани дибензофурани, хексахлоробензен, полихлорирани бифенили, пентахлоробензен, полихлорирани нафталени или хексахлоробутадиен3
            
            
               14. Технически насоки за екологосъобразното управление на отпадъци, състоящи се, съдържащи или замърсени с хексахлоробутадиен3
            
            
               15. Технически насоки за екологосъобразното управление на отпадъци, състоящи се, съдържащи или замърсени с хлорирани парафини с къса верига3
            
            
               16. Технически насоки за екологосъобразното управление на употребявани гуми и отпадъци от пневматични гуми
                  7
               
            
            
               17. Технически насоки за екологосъобразното управление на отпадъците, състоящи се от елементарен живак, и отпадъци, съдържащи или замърсени с живак или живачни съединения5
            
            
               18. Технически насоки за екологосъобразна съвместна преработка на опасни отпадъци в циментови пещи7
            
            
               19. Документ с указания за екологосъобразно управление на използвано и излязло от употреба компютърно оборудване6
            
            
               20. Документ с указания за екологосъобразно управление на използвани и излезли от употреба мобилни телефони7
            
            
               21. Рамка за екологосъобразно управление на опасни отпадъци и други отпадъци
                  8
               
            
            
               22. Практически ръководства за насърчаване на екологосъобразното управление на отпадъците
                  9
                
            
            
            
               II.
                     Насоки, приети от ОИСР:
            
         
         
            
            
               Технически указания за екологосъобразно управление на отделните потоци отпадъци:
            
            
            
               Употребявани и излезли от употреба персонални компютри
                  10
               
            
            
            
               III.
                     Насоки, приети от Международната морска организация (ММО):
            
            
            
               Насоки за рециклирането на кораби
                  11
               
            
            
            
               IV.
                     Насоки, приети от Международната организация на труда (МОТ):
            
            
            
               Безопасност и здраве при демонтиране на кораби: насоки за азиатските държави и Турция
                  12
               “
            
            
         
         
            
                  
                     (1)
                  
                        Приети на шестото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, декември 2002 г.
               
               
                  
                     (2)
                  
                        Приети на седмото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, октомври 2004 г.
               
               
                  
                     (3)
                  
                        Приети на четиринадесетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, май 2019 г.
               
               
                  
                     (4)
                  
                        Приети на осемнадесетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, декември 2006 г.
               
               
                  
                     (5)
                  
                        Приети на дванадесетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, май 2015 г.
               
               
                  
                     (6)
                  
                        Приети на тринадесетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, май 2017 г.
               
               
                  
                     (7)
                  
                        Приети на десетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, октомври 2013 г.
               
               
                  
                     (8)
                  
                        Приети на единадесетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, октомври 2013 г.
               
               
                  
                     (9)
                  
                        Приети на тринадесетото и четиринадесетото заседание на Конференцията на страните по Базелската конвенция за контрола върху трансграничното движение на опасни отпадъци и тяхното обезвреждане, май 2017 г. и май 2019 г.
               
               
                  
                     (10)
                  
                        Прието от Комитета на ОИСР за политиката по околната среда през февруари 2003 г. (документ ENV/EPOC/WGWPR(2001)3/FINAL).
               
               
                  
                     (11)
                  
                        Резолюция A.962, приета от Асамблеята на ММО на нейната 23-та редовна сесия, 24 ноември—5 декември 2003 г.
               
               
                  
                     (12)
                  
                        Одобрено за публикуване от Управителния орган на МОТ на неговата 289-а сесия, 11—26 март 2004 г.